Гъэсэныгъэ мыхьэнэи зиIэ
Дыгулыбгъуей къуажэм дэт 7-нэ курыт еджапIэм и ныбжьыщIэ цIыкIухэр Шэшэн Республикэм и къалащхьэ Грознэм дыщыхьэщIащ иджыблагъэ. ЦIыкIухэм ди гъусащ еджапIэм и унафэщI Багъэтыр Тимборэ, егъэджакIуэ Аруан Равидэ, адэ-анэхэр.
Япэ дыдэу дэ драшэлIащ «Сердце Чечни» жы хуиIэ мэжджытышхуэм. ИкъукIэ дахэу, уеблэмэ телъыджэу жыпIэ хъунущ дэ тлъэгъуар.
АдэкIэ гупыр паркым дашащ. Ар удз гъэгъакIэ егъэлеяуэ гъэнщIа паркышхуэщ. Абы щыкуэдщ дизайн гупсысэ гъэщIэгъуэнкIэ ягъэдэха щIыпIэ хэр, цIыкIухэм папщIэ джэгупIэ хьэлэмэтхэр.
дюПаркым дэ дыщыхуэзащ Грознэ къалэм и еджакIуэ цIыкIухэм. Абыхэм дыщагъэгъуэзащ я щэнхабзэм, хабзэм щыщ гуэрхэм. ЦIыхугъэ къытхуэхъуахэм къыджаIэр тфIэгъэщIэгъуэну куэдрэ дадэуэршэращ.
ПщыхьэщхьэхуегъэзэкI щыхъум, сэлам зэтхы жахэщ икIи дэ а цIыкIухэр къедгъэблэгъащ ди еджапIэм, Бахъсэн къалэм щаухуа паркыщIэм зыщагъэпсэхуну.
Дэ мыр ди япэрей ежьэкъым, дыщыIащ Беслъэн къалэм, Пятигорск, Москва, нэгъуэщI куэдми. ДызэригугъэмкIэ, нэгъуэщI лъэпкъхэм я бзэр, я щэнхабзэр бджыныр сэбэпышхуэщ, зэныбжьэгъугъэр гъэбыдэнымкIэ IэмалыфIщ. Дыхуейщ фIыщIэ яхуэтщIыну ди еджапIэм и унафэщIым, ди егъэджакIуэхэм.
Жэмырзэ Лянэ,
11-нэ класс.
